
שונסלה מונגוזה הביא אותי לדמעות. סיפור אישי שמוגש בכל כך הרבה כישרון ואותנטיות - ריקוד, שירה, משחק, ואיזה סיפור!! מראה חשובה לנו, כישראלים שזכו שיהיה להם בית, גם לאומי וגם אישי. –
הלוואי ששון ימשיך לראות בישראל בית ושישראל תחבק אותו בחזרה.
הדס לאור אשור- מחנכת ומשוררת
הצגה יפה מאוד וחשובה שהיא ממש ההארד קורד של תיאטרון הנפש. היא מביאה לבמה דמות מושתקת של פליט שהגיע לישראל בילדותו. שון מונגוזה מצוין. הוא מלא אנרגיה, חן וכריזמה. עבודה מצוינת של כל היוצרים.
אודי בן סעדיה - מחזאי
שון, יום ההצגה היה יום מתנה. מעבר לנושא, החוויה הייתה מצמררת ומרגשת, עד דמעות! וכל זה הצלחת להעביר בקלילות ובהומור. זאת המשמעות של אומנות גבוהה - להעביר את הדברים הכי עמוקים בדרך הכי קלילה ומצחיקה. צחקתי דרך הדמעות.
קמילה קמא - יוצרת

